Document ID: 32008D0462

ODLOČBA KOMISIJE
z dne 16. junija 2008
o oprostitvi Bolgarije, Slovaške in Združenega kraljestva nekaterih obveznosti za uporabo Direktive Sveta 66/401/EGS v zvezi z Galega orientalis Lam.
(notificirano pod dokumentarno številko C(2008) 2664)
(Besedilo v bolgarskem, slovaškem in angleškem jeziku je edino verodostojno)
(Besedilo velja za EGP)
(2008/462/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 66/401/EGS z dne 14. junija 1966 o trženju semen krmnih rastlin (1) in zlasti člena 23a Direktive,
ob upoštevanju zahtev, ki so jih predložile Bolgarija, Slovaška in Združeno kraljestvo,
ob upoštevanju naslednjega:
(1)
V skladu z Direktivo 66/401/EGS lahko Komisija ob upoštevanju določenih pogojev državo članico oprosti nekaterih obveznosti pri trženju semen krmnih rastlin iz navedene direktive.
(2)
Bolgarija, Slovaška in Združeno kraljestvo so zaprosile za oprostitev obveznosti v zvezi z Galega orientalis Lam.
(3)
Seme navedene vrste se običajno ne proizvaja ali trži v Bolgariji, na Slovaškem in v Združenem kraljestvu. Poleg tega je gojenje Galega orientalis Lam. v navedenih državah minimalnega gospodarskega pomena.
(4)
Dokler veljajo ti pogoji, morajo biti zadevne države članice oproščene obveznosti uporabe določbe Direktive 66/401/EGS za zadevni material.
(5)
Ukrepi, predvideni s to odločbo, so v skladu z mnenjem Stalnega odbora za semenski material za poljedelstvo, vrtnarstvo in gozdarstvo -
SPREJELA NASLEDNJO ODLOČBO:
Člen 1
Bolgarija, Slovaška in Združeno kraljestvo so oproščene obveznosti za uporabo Direktive 66/401/EGS, z izjemo člena 14(1), za vrsto Galega orientalis Lam.
Člen 2
Ta odločba je naslovljena na Republiko Bolgarijo, Republiko Slovaško in Združeno kraljestvo Velika Britanija in Severna Irska.
V Bruslju, 16. junija 2008

Labels: 17
3
6
18
15